Жолдошбек Зарлыкбеков
Жолдошбек Зарлыкбеков  (1959–2016) - кыргыз элинин заманбап акындарынын бири, журналист, публицист.

Өмүр таржымакалы

Жолдошбек Зарлыкбеков Кыргызстандын Нарын облусуна караштуу Кочкор районунун Кара-Суу айылында 1959-жылы 19-январда туулган.

 
Мектепти бүткөндөн кийин 1977–1979-жж. Германияда аскердик кызмат өтөгөн. 

1979–1981-жж. колхоздо чабан, райондук ооруканада “Тез жардам” автомашинасында айдоочу, 

борбор шаардагы Фрунзе заводунда жумушчу болуп иштеген. 

1981–1986-жж. Кыргыз мамлекеттик университетинин журналистика бөлүмүнөн билим алып, 1984-жылдан “Кыргызстан маданияты” 

жумалыгына корректор, 1986-жылдан “Ленинчил” жаш” гезитинде (кийин “Жаштык жарчысы” деп аталган) кабарчы, 

бөлүм башчы болуп иштеген.  
1992-жылдан “Эркин-Тоо гезитинде бөлүм башчы, 1994–1995-жж. Кыргызстан маданияты” жумалыгында бөлүм башчы болгон. 

1995–2005-жж. “Асаба”, “Агым” гезиттеринде кабарчы, бөлүм башчы болгон.  
2005–2007-жж. “Бишкек таймс” гезитинде бөлүм башчы болуп иштеген. 

2007–2008-жж. “Де-Факто” гезитинде редактордун орун басары, 2009–2010-жж. “Аалам” гезитинде бөлүм башчы болуп иштеп келди. 
Жолдошбек Зарлыкбеков 58 жашында узакка созулган оорудан соң 2016-жылы 10-майда дүйнөдөн кайтты.

Адабий чыгармачылыгы

Жолдошбек Зарлыкбековдун алгачкы ыры 1973-жылы  облустук “Нарын правдасы” гезитинде жарыкка чыккан. 
"Жөө кеткен жол", "Жүрөк менен кошо карыйт сагыныч" деген китептери жарык көргөн. Аз жазса да, саз жазган акын болгон.

Сыйлыктары. Наамдары

1990-жылы “Алыкулдун Акбоз-Ат” фестивалынын лауреаты болгон. 

1994-жылы мыкты журналисттик эмгек боюнча республикалык чыгармачыл сынакта “Эркиндиктин үч жылы” 

аттуу макалалар топтому үчүн жеңүүчү болуп, Кыргызстан Журналисттер союзунун Ардак грамотасы менен сыйланган. 

1986–1990-жж. Кыргызстан ЛКЖС БКнын бир нече Ардак грамоталары менен сыйланып, 1994-жылы Президенттик стипендиант болгон. 

2001-жылы “Борбордук Азия жазуучуларынын жаңы миң жылдыктагы чыгармачыл байланышы “Эл аралык форум” сыйлыгынын лауреаты болгон. 

2002-жылы массалык маалымат каражатында коомдук сакчылыктын абалын, кылмышкерликке каршы күрөшүү жана ички иштер органдарынын ошол 

багытта алып барган иштерин чагылдырганы үчүн Ички иштер министрлигинин Ардак грамотасы менен сыйланган. 

2003-жылы Кыргыз Республикасынын Ардак грамотасын алган жана Кыргыз Республикасынын Өкмөтүнүн III даражадагы диплому менен сыйланган. 

2009-жылы Ички иштер министрлигинин “Кыргыз милициясына 80 жыл” юбилейлик медалы менен сыйланган. 

1992-жылдан СССР Жазуучулар союзунун мүчөсү.

Чыгармалары

 Жөө кеткен жол. – Б.: Турар, 2011. – 320 б.
 Жүрөк менен кошо карыйт сагыныч. – Б.: Турар, 2011. – 116 б.

Колдонулган адабият 
 Кыргыз Республикасынын жазуучулары/Кыргыз Республикасынын Мамлекеттик интеллектуалдык менчик кызматы (Кыргызпатент)/Түзүүчүлөр: М. Ааматов, А.Чекиров, Ө.Калыева. – Б.: 2011. Т.2 –  456 б. ISBN   978-9967-26-379-6

Интернеттеги шилтемелер
 https://www.azattyk.org/a/kyrgyz_poetry_memory_/27728290.html
 https://kmb3.kloop.asia/2011/07/11/zholdoshbek-zarlykbekov/
 https://www.azattyk.org/a/kyrgyz_in-memory-of_alym-toktomushev_2020_longread_a-sakybayeva_blog_ky/30985775.html?nocache=1

Ички шилтемелер 

Инсандар:Кыргызстан
Акындар
1959-жыл
2016-жыл
Нарын облусу
Кыргыз журналисттери
Кыргыз акындары